stanford-oval/wikipedia huggingface dataset:
בית הספר לאמנויות רננים
היסטוריה

בית הספר נוסד בשנת 1960 על ידי המורה והמנהל הוותיק יצחק הירשברג. הוא שכן ברח' פינס 30, בבית משה שלוש שבנוה צדק. בשנותיו הראשונות היה בית הספר קטן מאוד וכל התלמידים למדו במגמת מוזיקה בלבד, אך בשנת 1963 נוספו בו מגמות של ציור, דרמה ומחול, ומספר התלמידים עלה בהתאם. 
עם הזמן לא הספיק המקום בבניין, והחלה התרחבות, תחילה לאוטובוסים ישנים שהוצבו בחצר הגדולה, אחר לדירה נוספת מעבר לכביש ולבסוף החליף צריף גדול את האוטובוסים.
מנהל המוסד, יצחק הירשברג, היה מוכן לקבל כל תלמיד שגילה כישרון ונכונות ללמוד, גם כאשר ציוניו היו רחוקים מלהרשים. המוסד גדל והתפתח והגיע ליותר מ-250 תלמידים.
קשיי מימון ובעיות שונות הביאו לסגירת הבניין בנווה צדק ב-27 באפריל 1967, וכתוצאה מכך עזבו תלמידים רבים את בית הספר, שנאלץ לחפש שיכון אחר. רוב התלמידים הועברו כגוש אחד לבית הספר תלמה ילין, ותלמידי י"ב הוגשו שם לבחינות הבגרות כתלמידי תלמה ילין והוצגו כבוגריו, לאחר ארבע שנות לימוד והישגים ב"רננים". (בשנת 1967, לאחר שבית הספר לאמנויות רננים נקלע למשבר כספי, השתלבו חלק גדול מתלמידיו בתלמה ילין. בעקבות כך נוספו לבית הספר מגמות לתיאטרון, מחול וציור ופיסול.) מקצת התלמידים התפזרו בין בתי ספר אחרים. כשלושים מן התלמידים דבקו בבית ספרם במסכת מייגעת של נדודים מבניין שכור אחד לאחר, במשך שמונה שנים נוספות, שבמהלכן גדל מספרם בעוד כמה עשרות. בשנים אלה הוסרה מעל בית הספר הכרת משרד החינוך ועמה שכר הלימוד המדורג לזכאים, אך יצחק הירשברג לא ויתר והמשיך לקבל גם תלמידים זכאים בתשלום חלקי, ללא מימון.
כאשר התקשה בית הספר לשלם למורים, החליף אותם הירשברג בכל המקצועות שהיה מוסמך ללמד - מתמטיקה, פיזיקה, לשון, תנ"ך והיסטוריה, כמעט ללא תמורה, ובלבד שיוכל להמשיך ולנהל את בית הספר ולהביא את תלמידיו לבחינות בגרות. בנוסף עזרה גם בתו של הירשברג, שלומית קדם, שעבדה כמזכירה בבית הספר ובהמשך החליפה אותה אשתו, נחמה.
מספר התלמידים עלה משנה לשנה, אך הקשיים הכלכליים נמשכו, ובסופו של דבר בשנת 1975, נסגר בית הספר באופן סופי, לאחר שמנהלו לא היה מסוגל עוד לשאת בעול מחמת גילו המתקדם ומצבו הבריאותי המידרדר.
עם תלמידי רננים שזכו לפרסום נמנים עזרא דגן, יגאל בשן, שלמה בראבא, דוב'לה גליקמן, שלומית אהרון, גליה ישי, יוסי אלפי, טליה שפירא, רותי הולצמן ונילי הרפז. בית הספר ערך קונצרטים, תערוכות, הצגות ומופעי מחול. בין מורי האמנות בבית הספר היו יצחק סדאי המוזיקאי, שלמה ברטונוב השחקן, יהודית אורנשטיין הרקדנית ופרץ הסה הצייר.
גלריה

תלמידי בית הספר רננים בטיול
אוטובוס ששימש ככיתת לימוד בבית הספר
ראו גם

רשימת בוגרי בית הספר
הערות שוליים

↑  יפעת נבו, החממות של אמני המחר, מעריב, 15 במאי 1969
ז'מרסון

ז'מרסון דה ז'סוס נסימנטו (בפורטוגזית: Jemerson de Jesus Nascimento; נולד ב-24 באוגוסט 1992 בז'רמואבו שבברזיל), הידוע בקיצור כז'מרסון, הוא כדורגלן ברזילאי המשחק בעמדת הבלם בקבוצת גרמיו.
קריירת מועדונים > אתלטיקו מיניירו

ז'מרסון הצטרף אל מחלקת הנוער של קונפיאנסה בשנת 2009, ושנה לאחר מכן עבר אל מחלקת הנוער של אתלטיקו מיניירו מליגת העל הברזילאית, זאת לאחר תקופות התרשמות לא מוצלחות בפלמיירס, בסנטוס ובואסקו דה גאמה. בשנת 2012 הושאל ז'מרסון לדמוקרטה, בה ערך 12 הופעות, ובחודש אוגוסט חזר לאתלטיקו מיניירו. בחודש דצמבר הוא הועלה לסגל הבוגר של המועדון.
ב-7 ביולי 2013 ערך ז'מרסון את הופעת הבכורה שלו במועדון, כששיחק 90 דקות בניצחון 2–3 על קריסיומה במסגרת המחזור השישי בליגה. הוא ערך חמש הופעות ליגה בלבד בעונת 2013, בה זכתה אתלטיקו מיניירו בגביע ליברטדורס. בעונת 2014, בה זכתה אתלטיקו מיניירו בגביע רקופה סודאמריקנה ובגביע הברזילאי, ערך ז'מרסון 22 הופעות ליגה. בעונת 2015 היה ז'מרסון לשחקן הרכב בלתי מעורער במועדון. הוא ערך 35 הופעות ליגה, בהן הבקיע ארבעה שערים.
קריירת מועדונים > מונקו

ב-31 בינואר 2016 חתם ז'מרסון על חוזה לחמש עונות במונקו מליגת העל הצרפתית. ב-9 בפברואר ערך ז'מרסון את הופעת הבכורה שלו במועדון, כששיחק 90 דקות בהפסד 1–2 לסושו במסגרת שמינית גמר הגביע הצרפתי. ב-20 במרץ, לאחר הופעה אחת במונקו ב', קבוצת המילואים של המועדון, ערך ז'מרסון את הופעת הבכורה שלו בליגת העל הצרפתית, כששיחק 90 דקות בניצחון 0–2 על פריז סן-ז'רמן במסגרת המחזור ה-31. בחצי העונה הראשונה של במועדון ערך ז'מרסון ארבע הופעות ליגה.
בעונת 2016/2017 הפך ז'מרסון לשחקן הרכב קבוע במועדון. ב-14 בספטמבר 2016 ערך ז'מרסון את הופעת הבכורה שלו בליגת האלופות, כששיחק 90 דקות בניצחון 1–2 על טוטנהאם הוטספר במסגרת המחזור הראשון בשלב הבתים לעונת 2016/2017. ב-21 באוקטובר הבקיע ז'מרסון את שער הבכורה שלו במועדון, שער בדקה ה-64 בניצחון 2–6 על מונפלייה במסגרת המחזור העשירי בליגה.
קריירת מועדונים > קורינתיאנס

ב-6 בנובמבר 2020 חזר ז'מרסון לברזיל וחתם בקורינתיאנס עד לסוף העונה.
ב-8 באוקטובר 2021 חתם לעונה אחת במץ מהליגה הצרפתית. באפריל 2022 שוחרר מהקבוצה.
ב-20 ביוני 2022 חזר לאתלטיקו מיניירו.
ב-24 במאי 2024 חתם ז'מרסון בגרמיו.
קריירה בינלאומית

ז'מרסון זומן לראשונה לסגל נבחרת ברזיל לקראת משחק מוקדמות מונדיאל 2018 נגד נבחרת פרו ב-17 בנובמבר 2015. ביוני 2017 ערך את הופעתו הבכורה נגד אוסטרליה במשחק ידידות.
תארים

גביע ליברטדורס (1): 2013
הגביע הברזילאי (1): 2014
גביע רקופה סודאמריקנה (1): 2014
אליפות צרפת (1): 2016/2017
הערות שוליים

↑  Da roça ao posto de titular do Galo: Jemerson quer fazer história no clube באתר Globo, ‏ 9 בספטמבר 2014 (בפורטוגזית)
↑  Promovido, zagueiro quer aproveitar chance no Atlético-MG באתר Terra, ‏ 17 בדצמבר 2012 (בפורטוגזית)
↑  Jemerson set for AS Monaco באתר הרשמי של מונקו, 31 בינואר 2016 (באנגלית)
↑  Uncapped defender Jemerson gets Brazil call באתר The Free Press Journal (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'מרסון".
Zimride

| --- | --- |

 נתונים כלליים
 מייסדים:  לוגאן גרין  ג'ון זימר  ראג'אט סורי
 תקופת הפעילות:  22 במאי 2007 – הווה (17 שנים)
 מיקום המטה:  סן פרנסיסקו 
 משרד ראשי:  סן פרנסיסקו, קליפורניה, ארצות הברית
 ענפי תעשייה:  שירותים
  
 www.zimride.com
 
Zimride מבית Enterprise Holdings הייתה חברה אמריקאית לקארפול שחיברה בין נהגים ונוסעים בנסיעות בין–עירוניות, תוך שימוש ברשתות החברתיות. התוכנית שווקה עבור אוניברסיטאות ועסקים כשירות להתאמות בין אנשים. החברה הוקמה במאי 2007. היא מותגה מחדש בשם Lyft במאי 2013, ונמכרה לבסוף ל-Enterprise Holdings ביולי אותה שנה. נכון ליולי 2013, היו לשירות למעלה מ-350 אלף משתמשים והיו לה שיתופי פעולה עם פייסבוק ו-Zipcar.
בינואר 2015 החברה הפסיקה את האפשרות לשיתוף נסיעות והחלה להציע שירותי התאמות בתוך אוניברסיטאות ועסקים. ב-31 בדצמבר 2020, השעתה החברה את כל הפעילות שלה.
היסטוריה > תחילת הפעילות

החברה נוסדה על ידי לוגן גרין, ג'ון זימר וראג'אט סורי. גרין פיתח את Zimride לאחר שנסע בטרמפ מקמפוס אוניברסיטת קליפורניה שבסנטה ברברה כדי לבקר את חברתו בלוס אנג'לס. הוא השתמש בלוח מודעות הנסיעות של קרייגסליסט, אך רצה למנוע את החרדה שנגרמה מחוסר הידיעה מי הנוסע או הנהג. הוא החל לעבוד על האפליקציה לאחר שפייסבוק פתחה את ה-API שלה למפתחים חיצוניים.
זימר הושפע מהמושבים הריקים בנסיעה שלו מאפסטייט ניו יורק לניו יורק בעודו אנליסט בליהמן ברדרס. בתור סטודנט באוניברסיטת קורנל, זימר לקח מספר קורסים בתחבורה. לאחר שלמד על ההתקדמות מתעלות מים לרכבות ולאחר מכן לכבישים מהירים, הוא ראה בנסיעה משותפת את הצעד הבא לקראת יעילות תחבורתית. הוא ציין כי 80% מהמושבים במכוניות שבכבישים האמריקאים ריקים, וטען כי נסיעה משותפת היא "הזדמנות עצומה ליצור יעילות לחסוך הרבה כסף ולהפחית את טביעת הרגל הסביבתית שלנו".
זימר וגרין הכירו באמצעות חבר משותף ושוחחו לראשונה בפייסבוק. גרין פרסם פרטים על החברה החדשה שלו בשם "Zimride", שעניינה את זימר, שניהל יומן ובו רעיונות לנסיעה משותפת. שם החברה מגיע מזימבבואה, שם גרין ראה כיצד המקומיים פיתחו מערכת תחבורה ציבורית עממית.
היסטוריה > השקעות

ב-2007 גייסה Zimride ‏250 אלף דולר מ-fbFund של פייסבוק, אחרי שזו בחרה בהם יחד עם עשרה סטארטאפים נוספים מתוך 1,000 מועמדים, והתרחבה לשישה עובדים. בנוסף, היא הצליחה למכור את המוצר שלה לשתי אוניברסיטאות - סטנפורד ודרטמות'.
באוגוסט 2010, Zinride הודיעה על סבב גיוס כספים ראשון של 1.2 מיליון דולר בשנת 2011, Zimride השלימה סבב גיוס נוסף של 6 מיליון דולר בסדרה A מה שהביא את סך ההשקעות בה ל-7.5 מיליון דולר.
היסטוריה > צמיחה

בשנת 2007, גרין וזימר השיקו את הגרסה הראשונה של תוכנית הנסיעה המשותפת באוניברסיטת קורנל; תוך שישה חודשים, נרשמו לשירות 20% מהסטודנטים. גרין וזימר קידמו את השירות בצורה ייחודית; השניים התחפשו לצפרדעים וחילקו עלונים לסטודנטים. מאוחר יותר, במהלך סבב גיוס של ליהמן ברדרס, זימר זוהה על ידי מגייס פוטנציאלי, שראה אותו לובש חליפת צפרדע בקמפוס. עד שנת 2007, Zimride הייתה פעילה בקמפוסים של קורנל ו-UCSB. זימר עזב מאוחר יותר את עבודתו בליהמן ברדרס כדי לעבוד במשרה מלאה עם גרין על Zimride.
באפריל 2012, ל-Zimride היו 29 עובדים, והיא אפשרה יותר מ-26 אלף נסיעות משותפות. השירות היה פעיל ביותר מ-125 אוניברסיטאות. כל אוניברסיטה שילמה כ-10,000 דולר בשנה כדי להשתמש בפלטפורמה. הנסיעה בין סן פרנסיסקו ללוס אנג'לס הייתה המסלול הפופולרי ביותר ב-Zimride.
בשנת 2012, Zimride עיצבה מחדש את אתר האינטרנט שלה כך שיתאים למובייל. הגרסה החדשה של האתר עוצבה על ידי פרנק יו, מנהל המוצר והעיצוב המוביל של לינקדאין.
היסטוריה > ליפט ומכירה ל-Enterprise Holdings

במאי 2012 הכריזה Zimride על ליפט, שמאפשרת למשתמשים להזמין נסיעות לכל מקום. לאחר הצמיחה המהירה של ליפט, שינתה Zimride את שמה לליפט במאי 2013, ולבסוף מכרה את המוצר המקורי ל-Enterprise Holdings ב-13 ביולי 2013.
מבנה

המשתמשים בחרו תחילה רשת שהוקמה על ידי תאגיד או אוניברסיטה מסוימים. נהג יכול היה לפרסם נסיעה ומספר מושבים פנויים במכוניתו, יחד עם פרטים נוספים כמו עישון והעדפות מוזיקליות, מה שאפשר לנוסעים למצוא התאמה בדרכם ליעד. השירות חיבר רק אנשים שעובדים באותה חברה או לומדים באותו בית ספר, וצימצם את החרדה וחוסר האמון שהיו, לפי זימר, הסיבה העיקרית לכישלון של קארפול בעבר.
יצירת פרופיל Zimride היא בחינם. האתר משתמש באלגוריתם שמתחשב במרחק לאיסוף מישהו ובזמן הסטייה שנדרש להורדת נוסע. לאחר מכן האתר מדרג את האפשרויות ומקצה ציון להתאמות הטובות ביותר. הנהגים מחליטים מה לגבות מהנוסעים, אף על פי ש-Zimride מציעה חיובים מומלצים בהתבסס על עלויות הדלק. הנוסעים יכולים לשלם באמצעות PayPal או כרטיס אשראי, ויקבלו החזר כספי מלא אם הנהג לא יאסוף אותם. המסלולים בין סן פרנסיסקו ללוס אנג'לס ובין סן פרנסיסקו לאגם טאהו הם מסלולים ציבוריים, כלומר נהגים יכולים למכור מושבים במכוניותיהם לקונים, שרוכשים את הנסיעה כמו כרטיס טיסה. רוב משתמשי Zimride הן נשים.
השותפות עם Zipcar

ב-2009, Zimride פתחה בשיתוף פעולה עם Zipcar כדי להציע למשתמשים ששכרו רכב להציע נסיעות למשתמשים. שיתוף הפעולה נרקם שנים קודם לכן, כשזימר הציע את הרעיון למנכ"ל Zipcar עוד כשעבד בליהמן ברדרס.
תוצאות

האתר מנה מעל 350 אלף משתמשים רשומים נכון ליולי 2013. נציגים מאוניברסיטת דרום קליפורניה ציינו כי Zimride “שונה מאוד מקריאת מודעה ריקה. הוא התקבל היטב בקמפוס”. רויטרס ציינו כי “ההבטחה של מותג Zimride היא להפחית פליטות CO2, להקטין את העומס השנתי על תשתיות התחבורה שלנו ולעזור לכל המעורבים לחסוך כסף. ייתכן שיש להם סיכוי להפוך את הנסיעה המשותפת לסקסית”. בשנת 2009, זימר וגרין נבחרו לגמר ברשימת “היזמים הצעירים הטובים ביותר באמריקה” של Business Week.
Zimride שיתפה פעולה עם חברת הקונצרטים Live Nation ועם פסטיבלי המוזיקה Bonnaroo, Coachella ו-Lollapalooza כדי לקיים תחרויות נסיעה משותפת שמעניקות למשתמשים פרסים. Zimride גם שיתפה פעולה עם ג'ק ג'ונסון, דייב מת'יוס בנד ושריל קרואו כדי לספק נסיעה משותפת לאירועים שלהם.
משתמשי Zimride הפכו לעיתים לחברים במהלך הנסיעות. המטרה של זימר עבור Zimride הייתה להביא “קהילות יחד ולעזור לאנשים לחסוך כסף”.
הערות שוליים

↑  "Zimride Is Closing Its Public Ride-Sharing Service To Focus On Corporates And Students". TechCrunch (באנגלית אמריקאית). נבדק ב-2019-09-10.
↑  "Important Update". Zimride (באנגלית אמריקאית). נבדק ב-2021-01-31.
↑  Susskind, Alex M.; Maynard, Mark (2019). The next frontier of restaurant management : harnessing data to improve guest service and enhance the employee experience. Ithaca: Cornell University Press. ISBN 978-1-5017-3652-0. OCLC 1075077371.
↑  Two Startups Harness Facebook's Power to Connect Riders to Rides, ABC News, ‏12 בפברואר 2009
↑  Haydn Shaughnessy, How To Win Friends AND Cut Your Travel Costs, Forbes (באנגלית)
↑  Booking a ride in someone else's car Watch the Video SmartPlanet, archive.ph, ‏2013-02-02
↑  Semil Shah, "In the Studio," Why Zimride's John Zimmer Left Wall Street to Start a Company, TechCrunch, ‏2012-04-19 (באנגלית-US)
↑  Warren, Katie. "How Lyft's cofounders, Logan Green and John Zimmer, went from organizing carpools on college campuses to running a ride-hailing company worth $29 billion". Business Insider. נבדק ב-2019-04-25.
↑  Josie Garthwaite, With $6 Million in New Financing, Zimride Has Some Car Seats to Fill, Wheels Blog, ‏2011-09-21 (באנגלית)
↑  Alexia Tsotsis, Carpool Community Zimride Lands $1.2 Million In Seed Funding, TechCrunch, ‏2010-08-23 (באנגלית-US)
↑  Sarah Kessler, Zimride Brings Carpooling To The Masses, Mashable, ‏2011-08-17 (באנגלית)
↑  Andrea Eldridge, Scripps Howard News Service, Compute: Recycle electronics and make greenbacks, East Valley Tribune, ‏2012-04-06 (באנגלית)
↑  Dean Takahashi, Zimride raises $6M for ride-sharing car service, VentureBeat, ‏2011-09-21 (באנגלית-US)
↑  Carpooling In A Facebook World Is Still Kind Of A Pain, HuffPost, ‏2012-04-03 (באנגלית)
↑  Jeff Hargarten, UMN Morris acquires ride-sharing network, The Minnesota Daily
↑  2009 Finalists: America's Best Young Entrepreneurs: Zimride - BusinessWeek, web.archive.org, ‏2009-10-12
↑  Rip Empson, Zimride Nabs LinkedIn Design Lead, Brings Its Ridesharing Service To Mobile, TechCrunch, ‏2012-04-05 (באנגלית-US)
↑  "Enterprise acquires Zimride ride-matching business". St. Louis Post-Dispatch. 12 ביולי 2013. {{cite web}}:  (עזרה)
↑  Susan Carpenter, Here's a (cheap, green) ticket to ride from S.F. to L.A., Los Angeles Times, ‏2011-08-17 (באנגלית-US)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Zimride".
שנות ה-50 של המאה ה-7

שנות ה-50 של המאה ה-7 היו העשור השישי של המאה ה-7, החלו ב-1 בינואר 650 והסתיימו ב-31 בדצמבר 659.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

650 - צבאות האסלאם הגיעו למגע עם הטורקים וממלכת הכוזרים.
7 בנובמבר 656 - קרב הגמל - מורדים ערבים תחת הנהגתה של עאישה (אלמנתו של מוחמד) מתחילים מרד נגד הח'ליף הרביעי עלי בן אבי טאלב. הם מובסים בבצרה, ועאישה הוגלתה לעיר מדינה. במהלך הקרב נהרגים 10,000 בני אדם (כמות האבדות הייתה שווה בכל צד).
657 - קרב צפין - כוחות מוסלמים תחת הנהגתו של הח'ליף עלי בן אבי טאלב נלחמים בצבאו של מושל סוריה מועאויה אבן אבו סופיאן באזור גדות הפרת בקרבת ראקה (סוריה). הקרב לא הוכרע.
659 - נערך קרב נארוואן, באזור נארוואן הנמצא כ-12 קילומטרים מבגדד, בין כוחותיו של הח'ליף עלי אבן אבי טאלב לבין קבוצה קיצונית בשם הח'אריג'ים. הקרב הסתיים בתבוסה מוחלטת של הח'אריג'ים.
659 - מועאויה הראשון מסיים את כיבוש מצרים.
אירועים בולטים בעולם > מלחמה ופוליטיקה > אירועים פוליטיים משמעותיים

655 - פידה מוכתר למלך מרסיה
656 - עלי בן אבי טאלב מתמנה לח'ליפה הרביעי.
657 - עלי בן אבי טאלב מעביר את בירתו ממדינה לכופה.
כלכלה

פרק זה לוקה בחסר. אנא תרמו לוויקיפדיה ו.
641 - השליטים המוסלמים של מצרים מסדירים הסכם סחר עם השליטים הנוצרים של נוביה. ההסכם מכונה באקט (אנ') ומסדיר את הסחר בצפון מזרח אפריקה למשך מאות השנים הבאות. במרכז ההסכם עומדות הערים אסוואן וקצר איברים (אנ'), והסחר מתמקד בזהב, שנהב ועבדים.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > דת

651 - הקוראן נחתם בימי ח'ליפותו של עת'מאן כעשרים שנה לאחר מות מוחמד.
תרבות פופולרית > ארכיטקטורה

652 - פגודת אווז הבר הגדולה (אנ') היא אחת הפגודות הבודהיסטיות המפורסמות בסין, ומסמלת את ההשפעה הבודהיסטית שחודרת לסין בתקופה זו.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  Medieval Nubia, אוניברסיטת שיקגו
↑  היסטוריה של האמנות הסינית, באתר New World Encyclopedia
| עשורים במאה ה-7 |
| --- | --- | --- |
|  | << • 600–609 • 610–619 • 620–629 • 630–639 • 640–649 • 650–659 • 660–669 • 670–679 • 680–689 • 690–699 • >> |  |
קרב הגמל
טובה בן-צבי

| --- | --- |

טובה בן-צבי מציגה את ספרה "המיית הלב" בהוצאת צבעונים 2013
 לידה:  1928 לודז', הרפובליקה הפולנית השנייה 
 פטירה:  16 בספטמבר 2020 (בגיל 92 בערך) תל אביב-יפו, ישראל 
 מוקד פעילות:  ישראל 
 מקום לימודים:  האוניברסיטה העברית בירושלים 
 עיסוק:  זמרת
 שפה מועדפת:  עברית 
 
טובה בן-צבי (1928 – 16 בספטמבר 2020) הייתה זמרת ישראלית.
קורות חיים

בן-צבי נולדה בעיר לודז' בפולין, בת למרים ליברמנץ' שצ'קץ' (1897-1942) ולהרש (צבי) הנוך שצ'קץ' (1897–1944) ואחות לאליעזר שצ'קץ' (1929-1944), שנספו בשואה. הייתה שורדת השואה היחידה ממשפחתה. התפרסמה לראשונה בשנות ה-50 לאחר שהקליטה עם הזמר שמואל בר-זכאי את השיר "עין גדי", שכתבו שני תלמידי תיכון – איתן פרץ (מילים) ובן כיתתו דב אהרוני, שכונה ש. דיבון (לחן). בין היתר, הקליטה תקליטים לילדים בעיבודים של יוסף הדר ותקליטים ביידיש. היא הראשונה שהקליטה בעברית את השיר "על הדרך עץ עומד" של מאנגער. בסוף שנות ה-90 הקליטה קלטת בשם "כי נזכור ולא נשכח", אותה הקדישה לבני משפחתה, ובה שירים ביידיש ובעברית מתקופת השואה. אלבומה "כי נזכור ולא נשכח", שיצא ב-1997 בהוצאת התקליט חיפה, וקלטת נוספת שנקראת בשם "כך שרנו בגטו לודז'", כוללים שירים ששרו בגטו.
בן-צבי הרבתה להופיע בחו"ל, הן כזמרת והן כמלוות טיילים ובמסגרת זו היא צילמה שקופיות אותן הקרינה בארץ במסגרת הרצאות מושרות בקולה.
אלבומים

עין גדי – תקליטון עם שמואל בר זכאי (1959)
משירי הארץ – תקליט משירי ארץ ישראל (1960)
שירי שבת – תקליט ילדים (1963)
שירים מישראל – תקליטון משירי ארץ ישראל (1964)
שירי חג ומועד – תקליט ילדים (1965)
שירי סתו וחורף – תקליטון ילדים (1965)
Favorite Jewish Folk Songs – תקליט שירי עם יהודיים (1966)
Songs of Israel – תקליטון משירי ארץ ישראל (1966)
Lieder aus Israel – תקליט משירי ארץ ישראל (1967)
רון כנפיים – תקליטון משירי מרים ילן-שטקליס לילדים (1967)
כי נזכור ולא נשכח – אלבום שירים מתקופת השואה (1997)
כך שרו בגטו לודז' – אלבום שירים ששרו בגטו (1997)
מיט א זמרל אין הארץ – אלבום כפול של שירים ביידיש (2004)
מיט א זמרל אין הארץ 3 – שירי שבת ביידיש והחלק השלישי בסדרה "עם שיר בלב" (2006)
רגע של געגוע – אלבום משירי ארץ ישראל (2008)
עם שירים בלב – שירים בניחוח של פעם (2009)
שירי שבת – אלבום ילדים (2012)
ספרים

לחיות מחדש: שירים, 1946–1952; הביאה לדפוס: לאה צבעוני, תל אביב: צבעונים הוצאה לאור, 2013. (שירים)
המיית הלב: שנים ראשונות בארץ, 1946–1952; עריכה: לאה צבעוני, תל אביב: צבעונים, 2014. (אוטוביוגרפי: "אוסף כתבות וסיפורים שכתבה טובה בן-צבי בשנותיה הראשונות בארץ."
הערות שוליים

↑  על פי אתר זֶמֶרֶשֶׁת
| --- | --- |
בקרת זהויות :  MusicBrainz: 9346607f-e72c-4aea-a12c-068c31ba00a3 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
רבל (בושם)

| --- | --- |

 בושם מאת ריהאנה
 סוג:  בושם לנשים
 יצא לאור:  אביב 2012
 יצרנית:  פרלוקס פרגנס
 תווים:  ע: שזיף • תות • ג'ינג'ר א: סחלב • קקאו • הליוטרופ ב: מושק • פצ'ולי • ענבר • קפה
 → רבל פלרניוד מאת ריהאנה ←
רבל (באנגלית: Rebelle) הוא הבושם השני לנשים של הזמרת הברבדית ריהאנה. הוא הופץ באביב 2012 והונפק על ידי קו הבישום "פרלוקס פרגנס". הבושם היה זמין לרכישה באתר האינטרנט Belk.com, ב-15 בפברואר 2012 בארצות הברית. הוא היה זמין גם בחבילה מיוחדת ב-Macy's (אנ') לזמן מוגבל.
החבילה כללה את הבושם הקודם של הזמרת, רבל פלר, אלבום האולפן השישי שלה, Talk That Talk ואת רבל עצמו.
רקע וקידום

בסקר שנערך באתר הרשמי של הבושם הראשון של ריהאנה רבל פלר, ריהאנה ביקשה מהמעריצים לציין אם הם מורדים או טובים. לאחר ש-68% מהמעריצים של ריהאנה הצביעו לרבל, הזמרת החליטה להוציא את הבושם השני שלה, רבל, לאחר שזכתה להצלחה גדולה עם בושם הבכורה שלה, רבל פלר.
קמפיין הקידום של רבל, בוצע על ידי במאי הקליפים, אנתוני מנדלר, שהיה אחראי על צילום קמפיין הקידום של רבל פלר. הבושם שווק גם ברשתות החברתיות, בפייסבוק ובטוויטר. בנוסף לכך, שלט חוצות גדול, שהוצג בכיכר טיימס, ניו יורק, הציג את ריהאנה, בפוסטר בו ניתן לראות לידה את הבושם עצמו.
רכיבים

ריהאנה תיארה את הבושם כבעל "אלמנט רומנטי נשי", תוך שמירה על "איכות מתריסה". היא הוסיפה, "הבושם החדש שלי הוא על השתלטות אך עדיין להיות גברת". התווים העליונים של הבושם כוללים; שזיף, תות וג'ינג'ר, תווי האמצע כוללים סחלב, קקאו והליוטרופ, ותווי הבסיס כוללים מושק, פצ'ולי, ענבר וקפה.
הניחוח ארוז בצורת פלקון, בצבעי אדום וזהב, בדומה לזה של הבושם הקודם של ריהאנה.
מוצרים

להלן רשימת המוצרים שיצאו במסגרת הפצתו של הבושם:
100 מ"ל/3.4 oz
50 מ"ל/1.7 oz
30 מ"ל/1.0 oz
15 מ"ל/0.5 oz
קרם גוף 200 מ"ל/6.7 oz
ג'ל רחצה 90 מ"ל/3.0 oz
ביקורת

מאז הפצתו של רבל ברחבי הממלכה המאוחדת בפברואר 2012, הוא נמכר בלמעלה מ-2 מיליון בקבוקים. לאחר מכן, דווח על 4 מיליון בקבוקים שנמכרו ממנו באזור. הוא היה לאחד מהבשמים הנמכרים ביותר כאשר יצא, לצד הבשמים: היט של ביונסה, זוהר מאת ג'יילו של ג'ניפר לופז ומידנייט פנטזי של בריטני ספירס.
הערות שוליים

1 2 3  Gregory DelliCarpini Jr, Gregory DelliCarpini Jr, Meet Rebelle, Rihanna’s New Fragrance, Billboard, ‏2011-10-19 (באנגלית אמריקאית)
↑  "Rebelle by Rihanna now available at Belk.com", ‏2016-03-03
1 2  "Reb'l Fleur and Rebelle by Rihanna Deluxe Gift Set - Fragrance - Beauty - Macy's"
↑  "Reb'l Fleur by Rihanna"
↑  "Perfumes by Rihanna (@PerfumesbyRiRi) - Twitter", \
↑  Rihanna Poses Nude in Times Square - ABC News, web.archive.org, ‏2012-06-15
↑  "Rihanna's New Rebelle Perfume Comes Out Soon!"
1 2  Rebelle Rihanna perfume - a fragrance for women 2012, www.fragrantica.com (באנגלית)
1 2  Rihanna's Fragrance Rebelle Becomes Fastest Selling Celebrity Perfume In The UK, Capital (באנגלית)
| ריהאנה |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Music of the Sun • A Girl like Me • Good Girl Gone Bad (Reloaded) • Rated R • Loud • Talk That Talk • Unapologetic • Anti |  |
| אלבומי רמיקס | Good Girl Gone Bad: The Remixes • Rated R: Remixed |  |
| אלבומי וידאו | Good Girl Gone Bad Live • Loud Tour Live at the O2 • Rihanna 777 Documentary... 7Countries7Days7Shows |  |
| סיבובי הופעות | Rihanna: Live in Concert • A Girl's Night Out • Good Girl Gone Bad Tour • Last Girl on Earth • Loud Tour • Diamonds World Tour • The Monster Tour • Anti World Tour |  |
| ערכים קשורים | Home • פנטי ביוטי • "We Found Love" (וידאו קליפ) • רבל פלר • רבל • ניוד מאת ריהאנה • רוג מאת ריהאנה • מופע המחצית של סופרבול LVII |  |
| ריהאנה – סינגלים |
| --- | --- | --- |
| Music of the Sun | "Pon de Replay" • "If It's Lovin' that You Want" |  |
| A Girl like Me | "SOS" • "Unfaithful" • "We Ride" • "Break It Off" |  |
| Good Girl Gone Bad | "Umbrella" • "Shut Up and Drive" • "Hate That I Love You" • "Don't Stop the Music" • "Take a Bow" • "Disturbia" • "Rehab" |  |
| Rated R | "Russian Roulette" • "Hard" • "Rude Boy" • "Rockstar 101" • "Te Amo" • "Wait Your Turn" |  |
| Loud | "Only Girl (In the World)" • "What's My Name?" • "Raining Men" • S&M" • "California King Bed" • "Man Down" • "Cheers (Drink to That)" • "Love the Way You Lie (Part II)" |  |
| Talk That Talk | "We Found Love" • "You da One" • "Talk That Talk" • "Birthday Cake" • "Where Have You Been" • "Cockiness (Love It)" |  |
| Unapologetic | "Diamonds" • "Stay" • "Pour It Up" • "Loveeeeeee Song" • "Right Now" • "What Now" • "Jump" |  |
| Anti | "Consideration" • "Work" • "Kiss It Better" • "Needed Me" • "Love on the Brain" • "Desperado" • Higher • "Sex with Me" |  |
| השתתפות בסינגלים | "Roll It" • "If I Never See Your Face Again" • "Live Your Life" • "Run This Town" • "Love the Way You Lie" • "Who's That Chick?" • "All of the Lights" • "Fly" • "Take Care" • "The Monster"  • "This Is What You Came For" • "Nothing is Promised" • "Too Good" • "Selfish" • "Wild Thoughts" • "Loyalty" • ‏ "Lemon" • "Believe It" |  |
| שירים אחרים | "FourFiveSeconds" • "Towards the Sun" • "Dancing in the Dark" • "Bitch Better Have My Money" • "American Oxygen" • "Sledgehammer" • "Lift Me Up" |  |
RCA

ערך זה עוסק בתאגיד תקשורת. אם התכוונתם למועצת הרבנים של אמריקה, ראו .
| --- | --- |


 נתונים כלליים
 תקופת הפעילות:  1919–1986 (כ־67 שנים) 
 חברת אם:  Vantiva 
 חברות בנות:  NBC  RCA רקורדס  AT&T Alascom  ויקטור טוקינג משין 
 מיקום המטה:  ניו יורק 
 ענפי תעשייה:  אלקטרוניקה, תעשיית התקשורת 
 מוצרים עיקריים:  RCA Photophone, מכשיר טלוויזיה, וידאודיסק, פונוגרף, RCA Studio II 
  
 www.rca.com
 
לוגו RCA המקורי
לוגו RCA
הלוגו בעידן הצבע
RCA (ראשי תיבות: Radio Corporation of America - "תאגיד הרדיו של אמריקה") היה תאגיד אמריקאי ענק לתקשורת אלחוטית ואלקטרוניקה שחלש על תחומי התקשורת האלחוטית ובכללה שידורי ומקלטי רדיו וטלוויזיה לצורכי בידור ולצרכים אחרים, כולל צבאיים (קשר, מכ"ם ועוד) והתקיים מ-1919 ועד 1986. במשך עשרות שנים היה מונופול בתחומי תקשורת מסוימים, בתמיכת ממשל ארצות הברית. ל-RCA היו שייכים רשת השידור NBC, חברת תקליטי RCA וחלק מאולפני RKO.